Фірма, дзе я працую, прафесійна займаецца асвятленнем і прадстаўляе нямецкі брэнд: іх абсталяванне стаіць, да прыкладу, на славутай вежы Доха ў Катары. Там 1700 ліхтарняў і яшчэ ніводная лямпа не згарэла — а пабудавана вежа ў 2012-м! А заходзіш у сталічны гіпермаркет, які пабудаваны год-два таму, і бачыш, што павыгаралі цэлыя асвятляльныя секцыі. Дарэчы, добрыя рэчы замежнай вытворчасці да нас рэдка даходзяць. На рынак ідзеш — адзін і той жа брэнд, кітайскі, у пяці сотнях кіёсках. А калі штосьці вартае да нас трапляе, дык яно недаступнае па цане.